ddrg/super_eurlex huggingface dataset:
Organ v okviru tretjega stebra, ustanovljen s sklepom Sveta. Cilj Unije je državljanom zagotoviti visoko stopnjo varstva na območju svobode, varnosti in pravice. Svet spodbuja sodelovanje prek Eurojusta s tem, da mu omogoča lajšanje ustrezne koordinacije med organi kazenskega pregona držav članic. (Odlomki iz členov 29 in 31 Pogodbe) Eurojust je v glavnem pristojen za enaka področja kot Europol, se pravi za boj proti terorizmu, organiziranemu kriminalu, zlasti nedovoljenemu prometu s prepovedanimi drogami, nezakonitemu priseljevanju emigrantov, nezakoniti trgovini z vozili, trgovini z ljudmi, ponarejanju denarja, nezakoniti trgovini z jedrskimi in radioaktivnimi snovmi, računalniškemu kriminalu, dejanjem, ki škodujejo finančnim interesom Unije, in pranju denarja.

Cilji Člen 3 Sklepa o Eurojustu — Spodbujati in izboljševati koordinacijo med pristojnimi organi držav članic pri preiskavah in pregonih. — Izboljšati sodelovanje, predvsem z olajševanjem izmenjave informacij, izvajanjem vzajemne pravne pomoči in izvrševanjem zaprosil za izročitev. — Podpirati pristojne organe držav članic, s ciljem povečati učinkovitost njihovih preiskav in pregonov. — Pomagati pri postopkih, v katere sta vpleteni država članica in država nečlanica. — Pomagati pri postopkih, v katere sta vpleteni država članica in Skupnost.

Naloge Členi 5, 6 in 7 Sklepa o Eurojustu Eurojust organizira sodelovanje med različnimi pravnimi sistemi držav: — prek svojih nacionalnih članov ali — kot kolegij. Če se pristojni organi zadevne države članice odločijo, da se ne bodo odzvali na zaprosila, ki jih je Eurojust izdal kot kolegij, morajo o razlogih za svojo odločitev obvestiti Eurojust.

1. Kolegij je odgovoren za organizacijo in delovanje Eurojusta. 2. Kolegij sestavljajo nacionalni člani, ki jih začasno dodeli vsaka država članica v skladu s svojim pravnim sistemom, in so lahko tožilci, sodniki ali policijski uradniki z enakovrednimi pristojnostmi. 3. Kolegij za svojega predsednika izvoli enega od nacionalnih članov. 4. Skupni nadzorni organ preverja obdelavo osebnih podatkov. 5. Upravnega direktorja soglasno imenuje kolegij. 6. Zunanja revizija Evropsko računsko sodišče. 7. Organ za razrešnico Parlament na priporočilo Sveta.

Končni proračun: 18,9 milijona EUR (14,7 milijona EUR) Število zaposlenih 31. decembra 2007: 147 (112) delovnih mest v kadrovskem načrtu, število zasedenih delovnih mest: 98 (93) +32 (21) drugih delovnih mest (6 pogodbenih uslužbencev, 4 dodeljeni nacionalni strokovnjaki, 22 uslužbencev, zaposlenih preko agencij za zaposlovanje) Skupno število zaposlenih: 179 (133) Ti opravljajo naslednje naloge: operativne: 95 (71) upravne: 65 (51) kombinirane: 19 (12)
„Skupnosti in države članice si ob upoštevanju temeljnih socialnih pravic, (…) prizadevajo za naslednje cilje (…) zboljšanje življenjskih razmer in delovnih pogojev, (…) Skupnost podpira in dopolnjuje dejavnosti držav članic na naslednjih področjih (…) (b) delovni pogoji, (c) socialna varnost in socialna zaščita delavcev, (d) varstvo delavcev v primeru prenehanja pogodbe o zaposlitvi, (e) obveščanje delavcev in posvetovanje z njimi, (f) zastopanje in kolektivna obramba interesov delavcev in delodajalcev, vključno s soodločanjem, (g) pogoji za zaposlitev državljanov tretjih držav, (h) vključevanje oseb, ki so izključene iz trga dela; (i) enakost moških in žensk (…)“ (člena 136 in 137 Pogodbe)

Cilji: Cilj Fundacije je prispevati k vzpostavljanju boljših življenjskih in delovnih razmer v Evropski uniji s povečevanjem in širjenjem znanja na tem področju. Fundacija se mora posebej posvetiti naslednjim področjem: — posameznik pri delu, — organizacija dela in zlasti sestava delovnih mest, — težave, značilne za nekatere kategorije delavcev, — dolgoročne možnosti izboljšave okolja, — razporeditev človeških dejavnosti v prostoru in času.

Naloge: — spodbujanje izmenjave informacij in izkušenj na teh področjih, — omogočanje povezave med univerzami, študijskimi in raziskovalnimi inštituti, gospodarskimi in socialnimi upravami in organizacijami, — izvajanje študij ali sklepanje študijskih pogodb ter zagotavljanje pomoči za vzorčne projekte, — čim tesnejše sodelovanje z obstoječimi specializiranimi inštituti v državah članicah in na mednarodni ravni.

1. Upravni odbor: — iz vsake države članice: en predstavnik vlade, 1 predstavnik združenj delodajalcev in 1 predstavnik delojemalcev, — 3 predstavniki Komisije. 2. Biro upravnega odbora: — sestavlja ga 11 članov; po 3 člani vseh socialnih partnerjev in vlad, 2 člana Komisije, — spremlja izvajanje sklepov upravnega odbora in sprejema ukrepe za zagotavljanje ustreznega vodenja med sestanki upravnega odbora. 3. Direktor, ki ga imenuje Komisija s seznama kandidatov, ki ga predloži upravni odbor, skrbi za izvajanje sklepov upravnega odbora in vodi Fundacijo. 4. Svetovalni odbori so sestavljeni iz največ 3 članov Komisije, vlad in socialnih partnerjev, da svetujejo v zvezi z izvajanjem velikih projektov in oceno rezultatov. 5. Zunanja revizija Evropsko računsko sodišče. 6. Razrešnico podeli Parlament na priporočilo Sveta.

Končni proračun za leto 2006: 19,8 milijona EUR (19,3) vključno s subvencijo Skupnosti, ki znaša: 98,9 % (98,8 %) Število zaposlenih decembra 2006: 94 (94) delovnih mest, predvidenih v kadrovskem načrtu Zasedena delovna mesta: 89 (82) Drugi uslužbenci: Dodeljeni nacionalni strokovnjaki in uslužbenci, zaposleni preko zaposlitvenih agencij: 1 (12) Pogodbeni uslužbenci: 9 (3) Skupno število zaposlenih: 99 (94) Ti opravljajo naslednje naloge: — operativne: 58 (54) — upravne: 32 (32) — razne: 4 (5)
Skupnost in države članice skrbijo za zagotovitev pogojev, ki so potrebni za konkurenčnost industrije Skupnosti.

Agencija je odgovorna za upravljanje nekaterih delov naslednjih programov („Socrates“, „e-učenje“, „Leonardo da Vinci“, „Jean Monnet, študijski in raziskovalni centri“, „Erasmus mundus“, „Kultura“, „Mladi“, „Evropsko državljanstvo“, „Media-Usposabljanje“ in „Media Plus“).

V okviru izobraževalne, kulturne in industrijske politike so bili sprejeti številni ukrepi za spodbujanje izobraževanja, poklicnega usposabljanja, avdiovizualnega, kulture, mladine in aktivnega državljanstva v Evropski uniji. Glavni cilj teh ukrepov je okrepiti socialno kohezijo in prispevati h konkurenčnosti, gospodarski rasti in večji povezanosti evropskih narodov.

zbiranje, analiza in prenos Komisiji vseh informacij, ki so potrebne za usmerjanje izvajanja programov Skupnosti.

sprejemanje aktov o izvrševanju proračuna v prihodkih in odhodkih in na osnovi pooblastila Komisije izvajanje nekaterih ali vseh postopkov, ki so potrebni za upravljanje programov Skupnosti, in zlasti postopkov za dodeljevanje subvencij in javnih naročil;

Agencija je 1. januarja 2006 prevzela upravljanje nekaterih delov programov Skupnosti na področju izobraževanja, poklicnega usposabljanja, kulture, avdiovizualnega, evropskega državljanstva in mladine v skladu s cilji, določenimi v sklepu o ustanovitvi Agencije, aktu o prenosu nalog in njenem upravljavskem načrtu za leto 2006.

Glede projektov, ki so se izvajali pred letom 2006, je Agencija prevzela upravljanje skupno 10 655 odprtih projektov, ki so bili nanjo preneseni iz generalnih direktoratov, ki so bili prvotno odgovorni zanje (GD EAC in GD INFSO). Ti projekti so se večinoma začeli izvajati v letih 2002 do 2005, razen programa MEDIA (2001) in projekta Jean Monnet (1999 do 2001). Do 31. decembra 2006 je Agencija zaprla 3 155 (razveljavljenih) projektov izpred leta 2006, kar je 30 % vseh prenesenih projektov.

V letu 2006 je Agencija izvedla 114 nadzornih obiskov na tekočih projektih.

Agencija je prevzela tudi 183 nedokončanih revizij, ki jih je začel GD EAC in jih 46 od njih zaprla v letu 2006 (25 %).

Glede projektov za leto 2006 je Agencija organizirala izbirno delo, ki je privedlo do izbora 4 813 projektov in za praktično vse te projekte so bile do konca leta 2006 sklenjene pogodbe.

Agencija je v letu 2006 pripravila revizijski načrt, v katerem je določila roke za 99 revizij, za katere je bilo v letu 2006 izvedenih 84 revizijskih obiskov na kraju samem.

Agencija je v letu 2006 pripravila in objavila 20 razpisov za predloge.

V zadnji četrtini leta 2006 je Agencija pomagala pripraviti in dokončati razpise za predloge za novo generacijo programov za obdobje 2007–2013.
Skupnost v okviru svojih pristojnosti izvaja ukrepe, ki se nanašajo na gospodarsko, finančno in tehnično sodelovanje s tretjimi državami. Takšni ukrepi dopolnjujejo ukrepe, ki jih izvajajo države članice in so skladni z razvojno politiko Skupnosti.

pri obnovi in vračanju beguncev in razseljenih oseb;

Agencija upravlja glavne programe pomoči v Srbiji in Črni gori (Republika Srbija, Kosovo in Republika Črna gora) ter v Nekdanji jugoslovanski republiki Makedoniji (FYROM). Upravičenci so lahko države, organi, ki jih upravljajo ZN, zvezni, regionalni in lokalni organi, javni in poljavni organi, obe veji industrije, organizacije za podporo poslovanju, zadruge, vzajemne družbe, dobrodelne organizacije, fundacije in nevladne organizacije.

*zajema vse osebje v upravi, financah in IT.

Po operativnih centrih (glavni razvoj):

KOSOVO: (a) zagonske donacije, posojila, usposabljanje in poslovno svetovanje za mala podjetja; (b) pomoč ranljivim osebam, vključno z manjšinami in povratniki; (c) upravljanje zgodnejših posojil iz kreditnih programov Evropske agencije za obnovo; (d) obnova toplotne postaje za ogrevanje v Mitrovici; (e) ponovno odprtje šestih mostov med Prištino in mejnim prehodom z Nekdanjo jugoslovansko republiko Makedonijo; (f) podpora na področjih PNZ in reforme javne uprave.

SRBIJA: (a) osnutki zakonov v okviru reforme javne uprave; (b) dostava opreme mejni policiji; (c) obnova in dostava opreme sodiščem; (d) program sanacije za bolnišnice; (e) ustvarjanje novih delovnih mest zahvaljujoč posojilom iz sklada za kredite obratnih sredstev; (f) izobraževanje za podjetja; (g) regionalni izobraževalni centri za odrasle; (h) dokončanje obnove na mostu „Sloboda“ (Donava, Novi Sad) in mejnem prehodu Horgoš z Madžarsko; (i) obnova občinske infrastrukture; (j) reforma statističnega urada; (k) podpora upravljanju z neposrednimi tujimi naložbami; (l) podpora ukrepom za aktivno delo pri zagotovitvi zaposlitve in zmanjševanju nezaposlenosti; (m) podpora ranljivim skupinam, kot so begunci in notranje razseljene osebe.

ČRNA GORA: (a) dokončanje glavnega načrta za odpadne vode; (b) dokončan mejni prehod s Hrvaško znotraj okvira pomoči z integriranim obvladovanjem mej; (c) osrednja informacijska podatkovna zbirka Ministrstva za notranje zadeva; (d) Agencija za upravljanje človeških virov, regionalni centri za poklicno izobraževanje in usposabljanje; (e) nova direkcija za ceste in prometni zakon; (f) razdelitev/prestrukturiranje podjetja za dobavo električne energije, strategija za energetsko učinkovitost.

NEKDANJA JUGOSLOVANSKA REPUBLIKA MAKEDONIJA: (a) pomoč za krepitev in ustvarjanje novih javnih upravnih institucij (funkcija notranjega revizorja, agencija za zaščito podatkov); (b) reforma policije; (c) krepitev veterinarskih in fitosanitarnih storitev; (d) pomoč občinam z decentralizacijo pristojnosti; (e) posodobitev občinske infrastrukture; (f) usposabljanje predvsem etničnih Albancev za državne uradnike; (g) ohranitev delovnih mest in ustvarjanje novih zahvaljujoč posojilom malim in srednjim podjetjem iz sklada za kredite obratnih sredstev.
„Skupnost v okviru svojih pristojnosti izvaja ukrepe, ki se nanašajo na gospodarsko, finančno in tehnično sodelovanje s tretjimi državami. Takšni ukrepi dopolnjujejo ukrepe, ki jih izvajajo države članice in so skladni z razvojno politiko Skupnosti.“ (Člen 181 A)

Cilji — prispevati k zagotavljanju pomoči za usposabljanje državam srednje in vzhodne Evrope ter Mongolije, nekaterim državam na Balkanu in ozemljem, upravičenim do sodelovanja v programih Meda, — spodbujati usklajevanje pomoči, zagotovljene državam upravičenkam.

Naloge — pomoč pri opredelitvi potreb in prednostnih nalog na področju usposabljanja, — zagotavljanje informacij o pobudah in prihodnjih potrebah, — financiranje poskusnih projektov, — izvajanje programov Komisije v državah upravičenkah.

Upravni odbor — en predstavnik vsake države članice, — dva predstavnika Komisije. Direktor — imenuje ga upravni odbor na predlog Komisije. Posvetovalni forum — imenuje ga upravni odbor, — dva strokovnjaka iz vsake države članice, — dva strokovnjaka iz vsake države upravičenke, — dva strokovnjaka, ki ju imenujejo socialni partnerji na evropski ravni. Zunanji nadzor Evropsko računsko sodišče Razrešnica Evropski parlament na priporočilo Sveta

Proračun 18,4 milijona EUR (17,2 milijona EUR), ki jih v celoti prispeva Komisija Število zaposlenih 31. decembra 2004 — 104 (104) delovnih mest v kadrovskem načrtu, od tega 99 (99) zasedenih, — 31 (31) drugih uslužbencev (pomožni uslužbenci, dodeljeni nacionalni izvedenci, uslužbenci, zaposleni preko agencij) Skupno število zaposlenih: 130 (130), ki opravljajo naslednje naloge: — operativne naloge: 82 (80) — upravne naloge: 35 (35) — razne naloge: 13 (15)
1.

Evropska agencija za zdravila (v nadaljnjem besedilu „Agencija“) je bila ustanovljena z Uredbo Sveta (EGS) št. 2309/93 z dne 22. julija 1993, ki jo je nadomestila Uredba (ES) št. 726/2004 Evropskega parlamenta in Sveta z dne 31. marca 2004 (1). Agencija deluje prek mreže in usklajuje obstoječe znanstvene vire, ki jih ji dajo na razpolago pristojni organi držav članic za vrednotenje in nadzor zdravil za uporabo v humani medicini in v veterini. V tabeli 1 so povzete pristojnosti in dejavnosti Agencije, in sicer na podlagi podatkov, ki jih je posredovala.
1.

Evropski center za spremljanje drog in zasvojenosti z drogami (v nadaljnjem besedilu „Center“) je bil ustanovljen z Uredbo Sveta (EGS) št. 302/93 z dne 8. februarja 1993 (1). Njegov glavni cilj je zbiranje podatkov o drogah in zasvojenosti, na podlagi katerih lahko pripravlja in objavlja objektivne, zanesljive in na evropski ravni primerljive informacije. Te so namenjene zagotavljanju osnove za analiziranje povpraševanja po drogah in načinov zmanjševanja porabe drog ter splošnih dogodkov povezanih s trgom mamil. V tabeli 1 so povzete pristojnosti in dejavnosti Centra, in sicer na podlagi podatkov, ki jih je posredoval.
31.

Glede na obrazložitveni memorandum in uvodno izjavo 15 predloga uredbe bi morala biti merila za izključitev v prihodnje jasno ločena od meril, ki so razlog za morebitno zavrnitev sodelovanja v postopku. Vendar to velja le za primere iz člena 107(1)(b) in (c), primeri iz člena 106(1) in (2) in postopek pa so enaki ne glede na to, ali se sklep nanaša na izključitev gospodarskega subjekta iz postopka javnega naročanja ali na zavrnitev njegovega sodelovanja v postopku. Zavrnitev ni odvisna od ocene javnega naročnika, ampak od pravnomočne sodbe, upravne odločbe ali sklepa odbora iz člena 108. Da bi zaradi skrbi za uspešnost in spoštovanja avtonomije institucij dosegli ločevanje teh primerov, bi moral biti člen 107 finančne uredbe povsem usklajen s členom 57(4) Direktive 2014/24/EU, hkrati pa bi moral javnemu naročniku v celoti povrniti pristojnost za odločitev, da zavrne sodelovanje gospodarskega subjekta v danem postopku.
7.

Sodišče pozdravlja druge predlagane spremembe, katerih cilj je posodobiti sklicevanje, pogoje in pravila na področjih BNP/BND, EKUJS/EKJS in rezerv (za posojila, jamstva za posojila in pomoč za nujne primere) ter zagotoviti spremenjeno in konsolidirano besedilo člena 10. Podpira tudi predlagane nove določbe, namenjene izboljšanju Komisijinega vodenja računov lastnih sredstev.
7.

Členi 48 do 50 uvajajo novega finančnega udeleženca, upravitelja plačil, ki je odgovoren za izvrševanje plačil v nacionalnih valutah držav AKP ali v lokalnih valutah čezmorskih držav in ozemelj z računov plačilnih zastopnikov. Uvodne izjave osnutka finančne uredbe ne pojasnjujejo, zakaj se čuti potreba po oblikovanju tega novega finančnega udeleženca, osnutek določb pa ni jasen glede določitve njegovih/njenih odgovornosti in obveznosti, predvsem glede odredbodajalca in računovodje. Sodišče zlasti skrbi dejstvo, da bi bila po členu 49(1) odločitev računovodje o imenovanju upravitelja plačil sprejeta na podlagi predloga odgovornega odredbodajalca in bi določala odgovornosti in obveznosti tako upravitelja plačil kot odredbodajalca. Ker poleg tega upravitelj plačil v členu 31 ni omenjen, ni jasno, ali je načelo ločitve nalog zagotovljeno.
38.

Predlog je namenjen razširitvi poenostavljenega programa za imenovanje strokovnjakov na področju raziskav tudi na druga področja in sicer s spremembo določb o javnih naročilih. Poenostavljen program za raziskave (24) sicer zadeva zaposlovanje in imenovanje strokovnjakov. Ti postopki so bolj podobni pravilom o zaposlitvi drugih uslužbencev Skupnosti kot tistim o javnih naročilih. Dejansko pa se, kot je navedeno tudi v obrazložitvenem memorandumu, priloženemu k osnutku Uredbe, dodelitev naročila zgolj na podlagi sposobnosti kandidata in brez stroškovne analize (predlagane spremembe člena 97(2) Finančne uredbe) glede naročil za izvajanje storitev odmika od načel Direktive in same finančne uredbe.
31.

V proračunskem letu je bilo v skladu s členoma 31 in 49 finančne uredbe odobrenih 18 prerazporeditev C (vključno s prerazporeditvijo neizkoriščenih sredstev). Skupaj so znašale 76 028 316 EUR, kar je bilo 3,8 % končnih proračunskih sredstev (v letu 2018: enajst prerazporeditev C, ki so predstavljale 2,7 % končnih proračunskih sredstev). Od teh 18 prerazporeditev C so bile tri povezane z brexitom in so skupaj znašale 19 230 000 EUR. Preglednica 3 Analiza prerazporeditev C po kategoriji in namenu odhodkov Kategorija odhodkov, ki prejme prerazporeditev Namen Prerazporeditev Prerazporejeni znesek (EUR) kot % prerazporejenih zneskov Politika na področju nepremičnin Gradbeni projekt ADENAUER II C19 30 990 016 40,8 % Vzdrževanje stavb C9 3 471 000 4,6 % Politika na področju nepremičnin – skupaj 34 461 016 45,3 % Poslanci Vpliv odloga brexita: zagotovitev sredstev za plače in nadomestila poslancev, izvoljenih v Združenem kraljestvu, in njihovih pomočnikov C5. C15 16 190 000 21,3 % Plače in nadomestila poslancev C8 5 082 000 6,7 % Poslanci – skupaj 21 272 000 28,0 % Infrastruktura IT Infrastruktura in tehnična oprema IT C10. C14. C18 7 090 000 9,3 % Infrastruktura IT – skupaj 7 090 000 9,3 % Zaposleni in drugo osebje Povečanje proračunskih sredstev za pogodbene uslužbence C1. C7 5 316 300 7,0 % Usposabljanje C3 100 000 0,1 % Plačilo nadomestila na podlagi člena 50 kadrovskih predpisov C6 100 000 0,1 % Zaposleni in drugo osebje – skupaj 5 516 300 7,2 % Informacije Vpliv odloga brexita (kampanja EU za obveščanje o volitvah in drugi stroški, npr. za delovanje urada za stike, spremljanje medijev) C16 2 950 000 3,9 % Prenova avdiovizualne opreme C17 1 400 000 1,8 % Objave C14 50 000 0,1 % Obveščanje – skupaj 4 400 000 5,8 % Večjezičnost Zunanji tolmači C11 1 800 000 2,4 % Večjezičnost – skupaj 1 800 000 2,4 % Drugi odhodki Dokumentacija C16 635 000 0,9 % Pridobivanje strokovnih mnenj ter podpora demokraciji in okrepitev zmogljivosti parlamentov tretjih držav C4 400 000 0,5 % Organizacija zasedanj C12 300 000 0,4 % Brexit – dodatni obiski skupin iz Združenega kraljestva C5 90 000 0,1 % Stroški dostave C2 64 000 0,1 % Drugi odhodki – skupaj 1 489 000 2,0 % Skupaj 76 028 316 100,0 %
1.7

COSAC je zaskrbljen zaradi povečanega obsega nezakonitih migracij in tihotapljenja ljudi in trgovine z njimi v EU in velikega števila migrantov, ki v EU prihajajo iz in prek osrednjega in vzhodnega Sredozemlja in Balkana, ter jasno prepoznava, da se je treba boriti proti nezakonitim migracijam ter tihotapljenju ljudi in trgovini z njimi ter se osredotočiti na odpravljanje temeljnih vzrokov za migracije (težav v državah izvora) in bolje sodelovati z državami izvora in tranzitnimi državami. V zvezi s tem COSAC odločno podpira dogovor glede skupnega akcijskega načrta EU in Turčije za obvladovanje migracijskih tokov v EU in poudarja, kako pomembno je podpirati Jordanijo in Libanon.
8.4.

COSAC pozdravlja sklepe Evropskega sveta z dne 24. in 25. oktobra 2013 o smernicah za dokončanje enotnega digitalnega trga do leta 2015 in podpira dejstvo, da se je Evropski svet osredotočil na potrebo po spodbujanju naložb in inovacij v digitalnem sektorju. Zato meni, da je treba nujno racionalizirati regulativni okvir v digitalnem sektorju po vsej EU, oblikovati enotno ureditev avtorskih pravic in poenostaviti postopke licenciranja, obenem pa dobro zavarovati pravice intelektualne lastnine ob upoštevanju kulturne raznolikosti. COSAC je prepričan, da bodo instrumenti za financiranje inovacij v digitalnem sektorju, kot so COSME, Obzorje 2020 in Sklad za financiranje na osnovi delitve tveganja, v celoti izkoriščeni in da bo evropski raziskovalni prostor dokončan do konca leta 2014. COSAC podpira dejstvo, da Evropski svet vztraja pri čimprejšnjem dokončanju postopkov v zvezi s še nesprejetimi zakonodajnimi predlogi, zlasti na področjih, kot so e-identifikacija, skrbniške storitve ter storitve elektronskega izdajanja računov in plačilne storitve. COSAC se strinja z Evropskim svetom, ki je izrazil zaskrbljenost zaradi neskladja med znanji in spretnostmi na trgu dela v digitalnem sektorju EU, pri čemer se strinja tudi s konkretnimi ukrepi, ki jih predlaga Evropski svet, da bi izboljšali situacijo.
3.

naroči svojemu predsedniku, naj to pisno izjavo skupaj z imeni podpisnikov (1) posreduje Komisiji, Svetu, visoki predstavnici/podpredsednici, državam članicam Evropske unije in Unije za Sredozemlje, parlamentom teh držav, generalnemu sekretariatu Unije za Sredozemlje in parlamentarni skupščini Unije za Sredozemlje.
A.

ker bogastvo in stabilnost družbe izhajata iz raznolikosti podjetništva in ker združenja, vzajemne družbe in fundacije prispevajo k tej raznolikosti, saj uvajajo poseben poslovni model na podlagi temeljnih vrednot, tj. solidarnosti, demokratičnega nadzora in dajanja prednosti socialnim ciljem pred pridobitnostjo,
SL Uradni list Evropske unije CE 341/79

Torek, 9. februarja 2010

Imenovanje Komisije

P7_TA(2010)0010

Sklep Evropskega parlamenta z dne 9. februarja 2010 o soglasju k imenovanju Komisije

2010/C 341 E/17

Evropski parlament,

ob upoštevanju člena 17(7) Pogodbe EU in člena 106a Pogodbe Euratom,

ob upoštevanju Sklepa Sveta 2009/532/ES (1) v sestavi voditeljev držav ali vlad z dne 9. julija 2009 o predlaganju Joséja Manuela Durãa Barrosa za predsednika Komisije,

ob upoštevanju političnih smernic za novo Komisijo, ki jih je 3. septembra 2009 predstavil novoizvoljeni predsednik Komisije,

ob upoštevanju svojega sklepa z dne 16. septembra 2009 (2) o izvolitvi Joséja Manuela Durãa Barrosa za predsednika Komisije,

ob upoštevanju Sklepa Evropskega Sveta 2009/950/EU z dne 4. decembra 2009, sprejetega s soglasjem predsednika Komisije, o imenovanju visokega predstavnika Unije za zunanje zadeve in varnostno politiko (3),

ob upoštevanju Sklepa Sveta 2010/41/EU, Euratom z dne 22. januarja 2010, sprejetega v medsebojnem soglasju z izvoljenim predsednikom Komisije, o sprejetju seznama drugih oseb, ki jih predlaga v imenovanje za člane Komisije (4),

ob upoštevanju predstavitev kandidatov za komisarje pred pristojnimi parlamentarnimi odbori, ki so potekale med 11. januarjem in 3. februarjem 2010, ter ocen kandidatov, ki so jih odbori oblikovali po predstavitvah,

ob upoštevanju ocen, opravljenih na sejah konference predsednikov 21. januarja in 4. februarja 2010,

ob upoštevanju izjave novoizvoljenega predsednika Komisije na plenarnem zasedanju 9. februarja 2010,

ob upoštevanju člena 106 in Priloge XVII svojega Poslovnika,

1. soglaša z imenovanjem predsednika, podpredsednice za zunanje zadeve (visoke predstavnice Unije za zunanje zadeve in varnostno politiko) ter drugih članov Komisije kot celote za obdobje do 31. oktobra 2014;

2. naroči svojemu predsedniku, naj to resolucijo posreduje Evropskemu svetu in Svetu ministrov.

(1) UL L 179, 10.7.2009, str. 61.

(2) Zapisnik tega dne, P7_PV(2009)09-16, točka 7.1.

(3) UL L 328, 15.12.2009, str. 69.

(4) UL L 20, 26.1.2010, str. 5.